आधार कार्ड बनाने सौ रुपए लेने की शिकायत
वार्ड क्रमांक 12 के लोग तहसीलदार से मिले
भास्कर संवाददाता|गंजबासौदा
नगर में आधार कार्ड बनाने के लिए खोले गए केंद्रों पर नागरिकों से 100-100 रुपए लेकर बनाए जा रहे हैं। इसकी शिकायत मंगलवार को तहसीलदार शत्रुघ्न चौहान और अतिरिक्त तहसीलदार निधि वर्मा से की गईञ उन्होंने इस पर कार्रवाई की बात कही।
आधार का सहायक प्रबंधक आशीष दुबे है। इसकी शिकायत जब उनसे की गई तो उन्होंने कहा कि आधार कार्ड बनाने का कार्य नि:शुल्क किया जा रहा है। यदि केंद्र पर पदस्थ लोग शुल्क ले रहे हैं तो उनके खिलाफ कार्रवाई की जाएगी। जैसे ही आंगनवाड़ी केंद्र पर आधार कार्ड वाले कर्मचारियों को शिकायत का पता चला तो वे केंद्र से चले गए।
वार्ड क्रमांक 12 निवासी राधा कुशवाह ने बताया उनसे कार्ड बनाने के लिए 100 रुपए लिए गए। इसके बाद ही उनकी फोटो खींची गई। रुपए लेने के बाद कार्ड की रसीद दी। इसी वार्ड की कीर्ति विश्वकर्मा, सोनू विश्वकर्मा, भागवती विश्वकर्मा ने भी रुपए लेने के बाद कार्ड बनाने का आरोप लगाया। विधायक निशंक जैन ने कहा कि वे प्रौद्यौगिकी विभाग के प्रमुख सचिव से बात करेंगे।
hin_Deva bho_Deva bho_Deva hin_Deva hin_Deva hin_Deva